《惜秋华·七夕前一日送人归盐官》
宋代·吴文英

数日西风，打秋林枣熟，还催人去。瓜果夜深，斜河拟看星度。去去便倒离尊，怅遇合、云销萍聚。留连，有残蝉韵晚，时歌金缕。
绿水暂如许。奈南墙冷落，竹烟槐雨。此去杜曲，已近紫霄尺五。扁舟夜宿吴江，正水佩霓裳无数。眉妩。问别来、解相思否。

作者简介：吴文英（约1200～1260），字君特，号梦窗，晚年又号觉翁，四明（今浙江宁波）人。原出翁姓，后出嗣吴氏。与贾似道友善。有《梦窗词集》一部，存词三百四十余首，分四卷本与一卷本。其词作数量丰沃，风格雅致，多酬答、伤时与忆悼之作，号“词中李商隐”。而后世品评却甚有争论。